62020TJ0293_INF
A Törvényszék (negyedik tanács) 2021. december 1‑jei ítélete –Ruiz‑Ruiz kontra Bizottság
(T‑293/20. sz. ügy)
„Közszolgálat – Tisztviselők – Felvétel – EPSO/AD/371/19 nyíltversenyvizsga‑felhívás – A vizsgabizottság azon határozata, hogy a felperest nem engedi tovább a versenyvizsga következő szakaszába – A szakmai tapasztalattal kapcsolatos felvételi követelmény – A vizsgabizottság által alkalmazott követelmény versenyvizsga‑felhívásnak való megfelelése – Nyilvánvaló értékelési hiba”
1.
Tisztviselők – Versenyvizsga – Képesítéseken és vizsgákon alapuló versenyvizsga – Vizsgára bocsátási feltételek – Benyújtott oklevelek vagy igazolt szakmai tapasztalat – A vizsgabizottság általi értékelés – Az értékelési szempontok megállapítása – Megengedhetőség – Korlátok – A versenyvizsga‑felhívás betartása – A versenyvizsga‑felhívással ellentétes szempont elfogadása – Megengedhetetlenség
(Személyzeti szabályzat, III. melléklet, 1. cikk, (1) bekezdés, és 5. cikk, első bekezdés)
(lásd: 33., 34., 39. és 47. pont)
2.
Tisztviselői kereset – Jogalapok – Nyilvánvaló értékelési hiba – Fogalom
(lásd: 60. pont)
Tárgy
Egyrészt a felperes EPSO/AD/371/19 nyílt versenyvizsga következő szakaszába engedésének megtagadásával kapcsolatos felülvizsgálati kérelmet elutasító, 2019. szeptember 20‑i vizsgabizottsági határozat megsemmisítése, másrészt pedig az említett határozattal szemben a felperes által benyújtott panaszt elutasító, a kinevezésre jogosult hatóság által hozott 2020. február 7‑i határozat megsemmisítése iránt az EUMSZ 270. cikk alapján benyújtott kérelem.
Rendelkező rész
1)
A Törvényszék megsemmisíti a Vanesa Ruiz‑Ruiz EPSO/AD/371/19 versenyvizsgából való kizárásával kapcsolatos felülvizsgálati kérelmet elutasító 2019. szeptember 20‑i vizsgabizottsági határozatot.
2)
A Törvényszék az Európai Bizottságot kötelezi a költségek viselésére.